Նախքան նիստի օրակարգին անցնելը՝ ՀՀ վարչապետն անդրադարձել է մի շարք հարցերի, այդ թվում՝ «Ռենկո» ընկերության հետ ձեռք բերված պայմանավորվածությանը: «10 օր առաջ հանդիպում էի ունեցել «Ռենկո» ընկերության ներկայացուցիչների հետ, ովքեր մտադիր էին Հայաստանում ջերմաէլեկտրակայան կառուցելու գործընթաց սկսել: Պայմանավորվածության համաձայն՝ արդարադատության նախարարությունը պետք է զբաղվեր այդ հարցով: Հիմա մենք մտահոգություն ունենք, որ կառավարությունն այս հարցում կոնկրետություն չի մտցնում, և մենք մեր պարտավորություններն ինչ-որ առումով չենք կատարում՝ չենք հստակեցնում մեր դիրքորոշումը»,-ասել է վարչապետը՝ դիմելով ՀՀ արդարադատության նախարար Արտակ Զեյնալյանին: